
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2566 

26 Σεπτεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατάργηση πόρων και διάλυση του Κεφαλαίου Απο- 
ζημιώσεως Φορτοεκφορτωτών (Κ.Α.Φ.) Λιμένος 

Ελευσίνας. 1 

Ορισμός Αναπληρωτή Περιφερειάρχη στην Περιφέ¬ 
ρεια Ανατολικής Μακεδονίας. 2 


ΑΠΟΦΑΣΕΙ Σ 

Αριθμ. 23576/1578 (1) 


Κατάργηση πόρων και διάλυση του Κεφαλαίου Αποζη- 
μιώσεως Φορτοεκφορτωτών (Κ.Α.Φ.) Λιμένος Ελευ¬ 
σίνας. 

Ο ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Του άρθρου 48 του Ν. 4250/14 «Διοικητικές Απλου- 
στεύσεις - Καταργήσεις, Συγχωνεύσεις Νομικών Προ¬ 
σώπων και Υπηρεσιών του Δημοσίου Τομέα - Τροπο¬ 
ποίηση Διατάξεων του π.δ. 318/1992 (Α' 161) και λοιπές 
ρυθμίσεις». 

β) Του 2362/95 «Περί Δημόσιου Λογιστικού, ελέγχου 
των δαπανών του κράτους και άλλες διατάξεις» (ΦΕΚ 
247/Α/95) όπως τροποποιήθηκε και ισχύει σήμερα. 

γ) Του Π.Δ. 63/2005 «Κωδικοποίηση της νομοθεσίας για 
την Κυβέρνηση και Κυβερνητικά Όργανα» (ΦΕΚ 98/Α). 

δ) Του Π.Δ. 85/2012 «Ίδρυση και μετονομασία υπουρ¬ 
γείων...» (ΦΕΚ 141/Α/2012). 

2. Το υπ’ αριθ. 1572/8-7-2014 αντίγραφο πρακτικού της 
Διοικούσας Επιτροπής του Κ.Α.Φ. Λιμένος Ελευσίνας 
σχετικά με τη διάλυση του Κ.Α.Φ. Λιμένος Ελευσίνας, 
το οποίο μας εστάλει με το υπ’ αριθμ. 189/9-7-2014 δι¬ 
αβιβαστικό. 

3. Το γεγονός ότι από τη παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Εγκρίνουμε εν μέρει την υπ’ αριθμ. 1572/8-7-2014 
απόφαση της Διοικούσας Επιτροπής του Κ.Α.Φ. Λιμέ¬ 
νος Ελευσίνας, σύμφωνα με την οποία καταργούνται οι 
πόροι υπέρ Κ.Α.Φ. Λιμένος Ελευσίνας που αφορά σχη¬ 


ματισμό Κεφαλαίου Αποζημίωσης Φορτοεκφορτωτών 
Λιμένος Ελευσίνας και τη διάλυση αυτού. 

2. Τα εναπομείναντα αποθεματικά κεφάλαια του Κ.Α.Φ. 
Λιμένος Ελευσίνας, μετά την ολοσχερή εξόφληση των 
πάσης φύσεως προς τρίτους τυχόν υποχρεώσεων, δια¬ 
νέμονται στα έχοντα δικαίωμα πρόσωπα προς απόληψη 
εφάπαξ αποζημίωσης (φορτοεκφορτωτές και υπαλλή¬ 
λους), ανάλογα των ετών συμμετοχής τους στο Κ.Α.Φ. 
μέχρι 31.12.2013, ανεξαρτήτως του ελάχιστου απαιτού- 
μενου χρόνου συμμετοχής τους στο Κ.Α.Φ. και ανε¬ 
ξαρτήτως των γενικών και ειδικών όρων και προϋπο¬ 
θέσεων που προβλέπονται στο Κανονισμό Διοίκησης, 
Λειτουργίας και Παροχών του Κ.Α.Φ. για τη δημιουργία 
δικαιώματος για τη χορήγηση της εφάπαξ αποζημίωσης. 

Κλάσμα του έτους πέραν των έξι (6) μηνών λογίζεται 
ως πλήρες έτος και υπολογίζεται για τη χορήγηση της 
εφάπαξ αποζημίωσης. 

Από της εξαντλήσεως του οικείου λογαριασμού, όπως 
προβλέπεται παραπάνω, εξαντλείται κάθε οικονομική 
υποχρέωση του Κ.Α.Φ., λογιζομένου του δικαιώματος 
προς απόληψη εφάπαξ αποζημίωσης εκάστου δικαιού¬ 
χου ως πλήρως ικανοποιημένου. 

Τα ανωτέρω οριζόμενα ισχύουν και για τις τυχόν οφει- 
λόμενες εφάπαξ αποζημιώσεις των δικαιούχων φορτο¬ 
εκφορτωτών και υπαλλήλων του Κ.Α.Φ., οι οποίοι λόγω 
οικονομικής αδυναμίας και λόγω έλλειψης των ανα¬ 
γκαίων αποθεματικών του Κ.Α.Φ. δεν έχουν λάβει την, 
μέχρι ισχύος του ν. 4250/14, εφάπαξ αποζημίωση και 
δεν τους έχει καταβληθεί μερικά ή συνολικά η εφάπαξ 
αποζημίωση. 

Τυχόν οικονομικές απαιτήσεις κάθε είδους των δικαι¬ 
ούχων του Κ.Α.Φ. από τον Κρατικό Προϋπολογισμό δεν 
ικανοποιούνται. 

Τυχόν αδιάθετα κεφάλαια μετά την ολοσχερή καταβο¬ 
λή των υποχρεώσεων και τη διανομή των αποθεματικών, 
καθώς και η κινητή και ακίνητη περιουσία, ο εξοπλισμός 
και τα περιουσιακά στοιχεία του Κ.Α.Φ. περιέρχονται 
αυτοδίκαια, χωρίς την τήρηση οποιουδήποτε τύπου, 
πράξης ή συμβολαίου, ατελώς και χωρίς αντάλλαγμα 
στο Ενιαίο Κεφάλαιο Αποζημίωσης Φορτοεκφορτωτών 
(Ε.Κ.Α.Φ.), με την επιφύλαξη των συνταγματικών διατά¬ 
ξεων περί δωρεών, κληρονομιών και κληροδοσιών, το 
οποίο έχει στο εξής την αποκλειστική κυριότητα, χρήση 
και διαχείριση των περιουσιακών στοιχείων του υπό 
διάλυση Κ.Α.Φ. Η κινητή περιουσία, ο εξοπλισμός και το 

αρχείο του υπό διάλυση Κ.Α.Φ. φυλάσσεται προσωρι¬ 
νά στο λιμεναρχείο Ελευσίνας. Υφιστάμενες μισθώσεις 
ακινήτων του υπό διάλυση ΚΑΦ λύονται αζημίως το 
αργότερο μέχρι τις 31.12.2014. 

3. Η ολοκλήρωση διάλυσης του Κ.Α.Φ. Λιμένος Ελευ¬ 
σίνας επέρχεται μετά την εκτέλεση των ανωτέρω 
ενεργειών, καθώς και με την κατάρτιση των σχετικών 
απολογισμών και την υποβολή τους για έγκριση από 
την αρμόδια Αποκεντρωμένη Διοίκηση. 

Η ισχύς της απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Σεπτεμβρίου 2014 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 
-♦- 

Αριθ. ΔΑ. οικ: 5389 (2) 

Ορισμός Αναπληρωτή Περιφερειάρχη 
στην Περιφέρεια Ανατολικής Μακεδονίας. 

Ο ΠΕΡΙΦΕΡΕΙΑΡΧΗΣ 

ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις των άρθρων 159,160,161 και 282 παρ. 
16 του Ν. 3852/7-6-2010 (ΦΕΚ Α' 87) «Νέα Αρχιτεκτονική 


της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης». 

2. Τις υπ’ αριθμ. 17/2014 και 22/2014 αποφάσεις του 
Πολυμελούς Πρωτοδικείου Ροδόπης για την ανάδειξη 
των περιφερειακών αρχών στην Περιφέρεια Ανατολικής 
Μακεδονίας και Θράκης για την περιφερειακή περίοδο 
1/9/2014 έως 31/8/2019. 

3. Το ΠΔ. 144/2010 (ΦΕΚ 237/Α/27-12-2010) «Οργανισμός 
της Περιφέρειας Ανατολικής Μακεδονίας και Θράκης». 

4. Το γεγονός ότι από τις διατάξεις της παρούσης 
δεν προκαλείται δαπάνη σε βάρος του προϋπολογισμού 
της Περιφέρειας Ανατολικής Μακεδονίας και Θράκης. 

5. Την ανάγκη ορισμού αναπληρωτή Περιφερειάρχη 
με σκοπό την εύρυθμη και αποτελεσματική λειτουργία 
του θεσμού αποφασίζουμε: 

Ορίζουμε ως Αναπληρωτή Περιφερειάρχη, όταν ο Πε¬ 
ριφερειάρχης απουσιάζει ή κωλύεται, ή για οποιοδήποτε 
λόγο η θέση είναι κενή, τον άμεσα εκλεγμένο Αντι- 
περιφερειάρχη της Περιφερειακής Ενότητας Καβάλας, 
Θεόδωρο Μαρκόπουλο του Αλεξίου με ΑΔΤ ΑΕ 759018. 

Η ανωτέρω απόφαση ισχύει από την δημοσίευσή της 
και παύει να ισχύει κάθε προηγούμενη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 24 Σεπτεμβρίου 2014 

Ο Περιφερειάρχης 
ΓΕΩΡΓΙΟΣ ΠΑΥΛΙΔΗΣ 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

